Šiekštelis (Utenos r.)
55°33′21″ š. pl. 25°57′18″ r. ilg.﻿ / ﻿55.55583°š. pl. 25.95500°r. ilg.﻿ / 55.55583; 25.95500 Šiekštelis – ežeras Lietuvoje, Utenos rajone, 8,5 km į pietryčius nuo Daugailių, Gatelių miške. Ežero ilgis iš šiaurės į pietus – 0,36 km, plotis – iki 0,12 km. Altitudė 156,5 m. Krantai aukštoki, sausi, ištisai apaugę medžiais. Šiaurėje išteka upelis link Alksno ežero (Ligajos upės baseinas). Į pietus įsikūręs Gatelių kaimas. Šiauriniu krantu eina riba su Zarasų rajonu.